קרונוצקי

קרונוצקי (הידוע גם בשם קרונוצקיה סופקה; ברוסית: Кроноцкая сопка) הוא הר געש מורכב בחצי האי קמצ'טקה שבמזרח רוסיה. ההר מתנשא לגובה של 3,482 מטרים מעל פני הים ונישא טופוגרפית ל־2,736 מטרים.Kamchatka Ultra-Prominent Peaks Peaklist.org. Retrieved 2011-11-24.
 גאוגרפיה 
להר צורה חרוטית סימטרית, מה שהופך אותו בעיני רבים לאחד ההרים היפים בחצי האי. הוא דומה מאוד להר פוג'י ביפן ולהר מאיון בפיליפינים. הלוע של הפסגה סגור בפקק געשי, והפסגה מכוסה קרח.

במאה ה־20 הייתה פעילות ההר מעטה, אך כללה כמה התפרצויות פריאטיות חלשות.

ההר נמצא בשטח שמורת קרונוצקי, שהוכרזה כאתר מורשת עולמית טבעי בשנת 1996 ומהווה חלק מהרי הגעש של קמצ'טקה.

חופי האוקיינוס השקט נמצאים כ־28 קילומטרים מדרום־מזרח, והכפר אוסט-קמצ'טסק נמצא כ־205 קילומטרים מצפון־מזרח. בירת החבל המנהלי, פטרופבלובסק-קמצ'טסקי, שוכנת כ־225 קילומטרים מדרום־מערב.

קישורים חיצוניים

 הערות שוליים 

קטגוריה:רוסיה: הרים
קטגוריה:אסיה: הרי געש
קטגוריה:חבל מנהלי קמצ'טקה: גאוגרפיה